Hr Veigo Gutmann
Rae Vallavalitsus
Aruküla tee 9
Jüri alevik
75301 Harju maakond
info@rae.ee
				
		Teie  01.06.2011	nr 6-2/9106	
		Meie 16.06.2011	nr 2.1-13k/2380	

Rae vald, Peetri küla, Küti ja Treiali kinnistu detailplaneering	

Rae Vallavalitsus esitas 01.06.2011 kirjaga nr 6-2/9106 maavanemale planeerimisseaduse (PlanS) § 17 lõike 3 alusel kooskõlastuste vajaduse määramiseks Küti ja Treiali kinnistu detailplaneeringu. Vaadanud detailplaneeringu läbi märgin järgmist:
	
1.	Planeeringu tehnovõrkude joonisele on kantud perspektiivne ümbertõstetav sidekanalisatsioonitrass, mis läbib Sepa-Rae 2 maaüksust, kuid detailplaneeringu dokumentatsioonist ei selgu, kas antud kinnistu omanik on planeeringulahendusest teadlik ja nõustunud oma kinnisasjale võimaliku seatava piiranguga. 

Vastavalt PlanS § 16 lõikele 4  kaasab kohalik omavalitsus puudutatud isiku detailplaneeringu koostamisse ja teatab sellest talle esimesel võimalusel. Puudutatud isikuks on kinnisasja omanik, kelle senist maakasutust või krundi ehitusõigust planeeringuga kavandatu muudab omaniku tahte vastaselt, planeeritava maa-ala naaberkinnisasja omanik ja/või planeeritava maa-ala ümbruses asuva kinnisasja omanik, kui tema kinnisasja kasutamistingimusi mõjutab oluliselt planeeringuga kavandatu. 

Palun kohalikul omavalitsusel tagada, et kõik PlanSi mõistes puudutatud isikud saaks kaasatud Küti ja Treiali kinnistu detailplaneeringu koostamisse.

2.	Palun lisada planeeringu dokumentatsioonile Küti kinnistu (katastriüksuse number 65301:002:0840) omandikuuluvust tõendavad dokumendid.

3.	PlanS § 17 lg 3 punkti 2 alusel määran Küti ja Treiali kinnistu detailplaneeringule kooskõlastused:

•	Terviseameti Põhja talitusega – inimeste tervisele ohutu elukeskkonna tagamiseks võimalike abinõude seadmise väljaselgitamiseks. 

•	Keskkonnaametiga - planeeringuga kaasnevatest keskkonnamõjudest teavitamiseks ja täiendavate keskkonnaalaste abinõude seadmise vajaduse väljaselgitamise eesmärgil.

Lugupidamisega

/digitaalselt allkirjastatud/

Ülle  Rajasalu
Maavanem	

Nele  Tiiman 6118785
nele.tiiman@mv.harju.ee